Eduards Tisē

Eduards Tisē (dzimis  Liepājā, miris  Maskavā) bija latviešu izcelsmes padomju kinooperators. 

 Dzīvesgājums 
Dzimis 1897. gadā Liepājā Kazimira Tisē ģimenē.
1914. gadā pabeidza mācības Glezniecības un fotomākslas studijā Liepājā un kļuva par Krievijas impērijas armijas kinooperatoru. Filmēja Pirmā pasaules kara, Krievijas pilsoņu kara notikumus, tāpat filmējis Ļeņinu. Aleksandra Arkatova filma "Signāls" (1918) bija pirmais Tisē pilnmetrāžas darbs. 1921. gadā sāka strādāt par pedagogu Vissavienības Kinematogrāfiskajā institūtā. 

1924. gadā viņu pieaicināja par operatoru Sergeja Eizenšteina filmā "Streiks". Viņu sadarbībā tapa vairākas filmas. 1926. gadā Berlīnē abi apmeklēja Universum Film AG filmu studiju, lai iepazītos ar jaunām filmēšanas tehnikām. 1929. gada augustā Tisē, Eizenšteins un Grigorijs Aleksandrovs devās komandējumā uz Rietumeiropu, bet 1930. gada maijā — uz Amerikas Savienotajām Valstīm, kur piedalījās vairākos Holivudas filmu projektos: The Glass House, Sutter's Gold, An American Tragedy un citos. Tā paša gada decembrī Meksikā sāka filmēt ¡Que viva México!, bet kad jau 75 000 metri filmas bija nofilmēti, Staļina telegramma lika visiem atgriezties Maskavā. Viss nofilmētais materiāls palika ASV. Tisē daudz izmantoja mēmā kino laikmeta Parvo Debrī kameru, un pat dažās skaņu filmu sekvencēs atgriezās pie tās, kā, piemēram, kinoepopejā "Aleksandrs Ņevskis". Kā režisors Tisē bija uzņēmis trīs filmas, no kurām "Nemirstīgais garnizons" saņēma Goda diplomu 1956. gada Venēcijas kinofestivālā.

Miris 1961. gada 18. novembrī Maskavā, apbedīts Novodevičjes kapsētā. 

 Piemiņa 
Eduarda Tisē vārdā ir nosaukta iela Liepājā un uzņemta dokumentālā filma "Eduards Tisē".

 Apbalvojumi 
1935. gadā Eduards Tisē saņēmis Krievijas PFSR Nopelniem bagātā mākslas darbinieka goda nosaukumu, 1948. gadā — Latvijas PSR Nopelniem bagātā mākslas darbinieka goda nosaukumu. Trīskārtējs Staļina pēmijas laureāts (1946, 1949, 1950). Divas reizes apbalvots ar Darba Sarkanā Karoga ordeni (1939, 1950).

 Atsauces 

 Ārējās saites 

 Кино-Театр.ру biogrāfija 

Kategorija:1897. gadā dzimušie
Kategorija:Liepājā dzimušie
Kategorija:1961. gadā mirušie
Kategorija:Latviešu kinooperatori
Kategorija:Krievijas latvieši
Kategorija:Latvijas PSR Nopelniem bagātie mākslas darbinieki
Kategorija:Staļina prēmijas laureāti
Kategorija:Ar Darba Sarkanā Karoga ordeni apbalvotie
Kategorija:PSKP biedri